PMIndiaData/PMIndiaSum huggingface dataset:
وزیراعظم نے اٹھارہویں بھارت-آسیان چوٹی کانفرنس کی مشترکہ صدارت کی

نئی دہلی:28اکتوبر،2021۔وزیراعظم جناب نریندر مودی نے آج آسیان کے موجودہ صدر برونئی کے عالیجاہ سلطان ہادی حسن البولقیا کی دعوت پر اٹھارہویں بھارت-آسیان چوٹی کانفرنس میں شرکت کی۔ اس سربراہ میٹنگ کا انعقاد ورچوول طور پر کیا گیا تھا جس میں آسیان ممبر ملکوں کے رہنماؤں نے شرکت کی۔ بھارت-آسیان شراکت داری کی 30ویں سالگرہ کے سنگ میل کو اجاگر کرتے ہوئے لیڈروں نے سال 2022 کو بھارت-آسیان دوستی کے سال کے طور پر منانے کا اعلان کیا۔ وزیراعظم نے بھارت کی ایکٹ ایسٹ پالیسی اور وسیع بھارت- بحرالکاہل وِژن کے لئے بھارت کے وِژن میں آسیان ملکوں کی مرکزیت پر زور دیا ہے۔ بھارت-بحرالکلاہل کے لئے آسیان آؤٹ لُک (اے او آئی پی) اور بھارت کے بھارت-بحرالکاہل سمندری اقدامات (آئی پی اوآئی) کے درمیان ہم آہنگی کو استوار کرتے ہوئے وزیراعظم اور آسیان کے رہنماؤں نے خطے میں امن،استحکام اور خوشحالی کیلئے تعاون سے متعلق بھارت-آسیان مشترکہ بیان کو اپنانے کا خیرمقدم کیا۔ کووڈ-19 سے متعلق وزیراعظم نے خطے میں وبائی مرض کے خلاف جنگ میں ہندوستان کی کوششوں کو اُجاگر کیا اور اس سلسلے میں آسیان کے اقدامات کی حمایت کا اعادہ کیا۔ بھارت نے میانمار کیلئے آسیان کے انسانی ہمدردی کے پہل میں 2لاکھ امریکی ڈالر کی مالیت کا طبی سامان فراہم کیا اور آسیان کے کووڈ-19 رسپانس فنڈ کیلئے ایک ملین امریکی ڈالر کی رقم دی ہے۔ رہنماؤں نے فیزیکل، ڈیجیٹل اور عوام سے عوام کے رابطے سمیت وسیع تر اصطلاحات میں بھارت-آسیان کنیکٹیویٹی کو بڑھانے سے متعلق تبادلہ خیال کیا۔ وزیراعظم نے آسیان ثقافتی ورثے کی فہرست کے قیام کیلئے بھارت کی حمایت کا اعلان کیا۔ تجارت اور سرمایہ کاری کے بارے میں انہوں نے کووڈ کے بعد کی اقتصادی صورتحال میں بہتری کیلئے سپلائی چین کے تنوع اور لچک کی اہمیت پر زور دیا اور اس سلسلے میں بھارت آسیان ایف ٹی اے کو از سر نو بنانے کی ضرورت پر زور دیا۔ آسیان کے لیڈروں نے موجودہ کووڈ-19 وبا کے دوران خاص طورپر ویکسین کی فراہمی کے ساتھ خطے میں ایک قابل اعتماد شراکت دار کے طور پر بھارت کے کردار کی تعریف کی۔ انہوں نے بھارت-بحرالکاہل خطے میں آسیان کی مرکزیت کیلئے بھارت کی حمایت کا بھی خیرمقدم کیا اور مشترکہ بیان کے ذریعے خطے میں بھارت-آسیان وسیع تعاون کی امید ظاہر کی۔ بات چیت کے دوران جنوبی بحیرۂ چین اور دہشت گردی سمیت مشترکہ مفاد اور تشویش کے علاقائی اور بین الاقوامی مسائل کا بھی احاطہ کیا گیا۔ دونوں فریقوں نے بین الاقوامی قوانین بالخصوص یو این کلوزکی پاسداری کو برقرار رکھنے سمیت خطے میں قواعد وضوابط پر مبنی آرڈر کو فروغ دینے کی اہمیت کو نوٹ کیا۔ مزید برآں رہنماؤں نے جنوبی بحیرۂ چین میں امن واستحکام، سیکورٹی اور سلامتی کو برقرار رکھنے اور اسے فروغ دینے، نیز جہازرانی اورسمندر کے اوپر پرواز کی آزادی کو یقینی بنانے کی اہمیت کی توثیق کی۔ بھارت اور آسیان کے درمیان ایک مضبوط، مستحکم اور کثیر جہتی تعلقات ہیں اور اٹھارہویں بھارت-آسیان چوٹی کانفرنس نے اس تعلقات کے مختلف پہلوؤں کا جائزہ لینے اور اعلیٰ سطح پر بھارت-آسیان اسٹریٹیجک شراکت داری کو مستقبل میں سمت دینے کاموقع فراہم کیا ہے۔ ش ح۔م ع۔ ع ن
وزیراعظم کی سویڈن کی وزیر اعظم سے ملاقات

04 مئی 2022: وزیراعظم جناب نریندر مودی نے کوپن ہیگن میں دوسری بھارت نارڈک سربراہ کانفرنس کے موقع پر سویڈن کی وزیر اعظم محترمہ میگڈلینا اینڈرسن سے ملاقات کی۔ دونوں رہنماؤں کی یہ پہلی ملاقات تھی۔ بھارت اور سویڈن کے درمیان مشترکہ اقدار، مضبوط کاروبار، سرمایہ کاری اور آر ڈی روابط کی بنیاد پر دیرینہ قریبی تعلقات رہے ہیں، نیز عالمی امن و سلامتی اور ترقی کے بارے میں بھی مشترک نقطہ نظر، جد طرازی، ٹیکنالوجی، سرمایہ کاری اور آر ڈی اشتراک اس جدید تعلقات کی بنیاد فراہم کرتے ہیں۔ پہلی بھارت نارڈک سربراہ کانفرنس کے موقع پر وزیر اعظم مودی کے 2018 کے سویڈن کے دورے میں دونوں فریقوں نے وسیع پیمانے پر مشترکہ ایکشن پلان اختیار کیا تھا اور مشترکہ اختراعی شراکت داری پر دستخط کیے تھے۔ آج کی ملاقات میں دونوں رہنماؤں نے ہماری دو طرفہ شراکت داری میں ہونے والی پیش رفت کا جائزہ لیا۔ انھوں نے لیڈ آئی ٹی پہل کی پیش رفت پر بھی اطمینان کا اظہار کیا۔ یہ بھارت اور سویڈن کی مشترکہ عالمی پہل تھی جس کے تحت ستمبر 2019 میں اقوام متحدہ کی کلائمیٹ ایکشن سمٹ میں انڈسٹری ٹرانزیشن (لیڈ آئی ٹی) پر لیڈرشپ گروپ قائم کیا گیا تھا تاکہ دنیا کی سب سے زیادہ گرین ہاؤس گیس (جی ایچ جی) اخراج کرنے والی صنعتوں کو کم کاربن والی معیشت کی طرف منتقل کرنے میں مدد مل سکے۔ اس کے ارکان کی تعداد اب 16 ممالک اور 19 کمپنیوں کے ساتھ 35 ہوگئی ہے۔ دونوں رہنماؤں نے جدت طرازی، آب و ہوا کی ٹیکنالوجی، آب و ہوا کی پہل، گرین ہائیڈروجن، خلا، دفاع، شہری ہوا بازی، آرکٹک، قطبی تحقیق، پائیدار کان کنی اور تجارتی اور اقتصادی تعلقات جیسے شعبوں میں تعاون کو مستحکم کرنے کے امکانات پر بھی تبادلہ خیال کیا۔ دونوں رہنماؤں کے درمیان علاقائی اور عالمی پیش رفت پر بھی تبادلہ خیال ہوا۔
وزیراعظم کی بالی میں جی-20 کی چوٹی کانفرنس کے موقع پر امریکی صدر سے ملاقات

وزیر اعظم جناب نریندر مودی نے امریکہ کے صدرعزت مآب جناب جوزف آر بائیڈن سے آج بالی میں جی-20 لیڈروں کی چوٹی کانفرنس کے موقع پر الگ سے ملاقات کی۔ دونوں رہنماؤں نے ہند – امریکہ حکمت انگیز ساجھے داری کی مسلسل گہرائی کا جائزہ لیا جس میں مستقبل رُخی شعبوں جیسے اہم اور ابھرتی ہوئی ٹیکنالوجیاں، جدید کمپیوٹنگ، مصنوعی ذہانت وغیرہ میں تعاون شامل ہیں۔ انہوں نے کواڈ کے علاوہ ہند، اسرائیل، امریکہ اور متحدہ عرب امارات وغیرہ جیسے نئے گروپوں میں ہندوستان اور امریکہ کے درمیان قریبی تعاون پر اطمینان کا اظہار کیا۔ دونوں رہنماؤں نے عالمی اور علاقائی صورتحال پر تبادلہ خیال کیا۔ وزیر اعظم مودی نے صدر بائیڈن کا ہند-امریکہ ساجھے داری کو مضبوط بنانے کی خاطر اُن کی مسلسل حمایت کا شکریہ ادا کیا۔ انہوں نے اس اعتماد کا اظہار کیا کہ دونوں ممالک ہندوستان کی جی-20 صدارت کے دوران قریبی تال میل برقرار رکھیں گے۔
کابینہ نے بھارت اور میسیڈونیاکے درمیان صحت کے شعبے میں  تعاون کے مفاہمت نامے کو منظوری دی

نئی دہلی،28 فروری / وزیراعظم جناب نریندر مودی کی صدارت میں مرکزی کابینہ نے صحت کے شعبے میں تعاون کے لئے بھارت اور میسیڈونیا کے درمیان ایک مفاہمت نامے پر دستخط کرنے کی منظوری دے دی ہے۔ اس مفاہمت نامے کے تحت مندرجہ ذیل شعبوں کا احاطہ کیا جائے گا: صحت کے شعبے میں صلاحیت سازی اور انسانی وسائل کی مختصر مدت کی تربیت ۔ طبی ڈاکٹروں ، عہدیداروں اور صحت کے دیگر پیشہ ور افراد اور ماہرین کے تبادلے اور تربیت ۔ انسانی وسائل کے فروغ اور حفظان صحت کی سہولیات کے قیام میں امداد۔ تعاون کے دیگر شعبے جن پر باہمی طور پر فیصلہ کیا جا سکتا ہے۔ تعاون کی تفصیلات کو مزید واضح کرنے اور اس کے نفاذ کی نگرانی کرنے کے لئے ایک ورکنگ گروپ قائم کیا جائے گا۔
کابینہ نے ہند اور مالٹا کے درمیان سیاحت کے میدان میں تعاون کو مستحکم کرنے کے لئے مفاہمت نامے پر دستخط کو منظوری دی

نئی دہلی،12 ستمبر؍ وزیراعظم جناب نریندر مودی کی سربراہی میں مرکزی کابینہ نے ہند اور مالٹا کے درمیان سیاحت کے میدان میں تعاو کو مستحکم کرنے کےئے مفاہمت نامے پر دستخط کو اپنی منظوری دے دی ہے ۔ اس مفاہمت نامے (ایم او یو )پر دستخط نائب صدر جمہوریہ کے آئندہ آنے والے مالٹا دورے کے دوران کئے جائیں گے ۔ اہم خصوصیات : اس مفاہمت نامے کے اہم مقاصد درج ذیل ہیں: دونوں ممالک میں سیاحت کی صنعت میں قابل دید مقاما ت کے معیار کو بڑھانا ۔ ہندوستان اور مالٹا کی حدود سے گزرنے والے تمام دنیا کے ممالک سے دونوں ملکوں میں سیاحوں کی تعداد میں اضافہ کرنا ۔ دونوں ملکوں میں سماعت اور سفر سے متعلق صنعتوں میں انسانی وسائل کے فروغ کو بڑھاوا دینا ۔ نئی سیاحت پیشکش، خصوصی طور پر قدرتی اور حساس اور غیر حساس تمدنی یا ثقافتی ورثے کے لئے تعاون دینا، سیاحت کے میدان میں مستحکم سیاحت اور اطلاعاتی ٹیکنالوجی کو فروغ دینا اور سیاحت کو دونوں ممالک میں عوام کے درمیان رشتوں کو مزید مستحکم کرنے کے لئے ایک آلۂ کار کے طور پر دیکھنا۔ فوائد: اس مفاہمت نامہ سے دونوں ممالک کے درمیان ادارہ جاتی میکینزم کے لئے ۔ ٹورزم کے شعبے میں ایک دوسرے کی مدد کرنا۔ اس قدم سے مالٹا سے غیر ملکی سیاحوں کے ہندوستان آنے میں بھی مدد ملے گی ۔ اس کے نتیجے میں معاشی ترقی اور روزگار کے مواقع بھی ملیں گے۔ اس مفاہمت نامے پر دستخط سے بارڈر فریم ورک اور تعاون کے میدان میں تمام شراکت کے لئے طویل مدتی سیاحتی تعاون میں آپسی مفاد کے لئے بہتر صورتحال پیدا ہو سکیں گی۔ اس کے علاوہ اس میدان میں بہترین پریکٹسوں کو آپس میں مشترک کرنے میں بھی مدد ملے گی۔
وزیراعظم 24 دسمبر کو وشو بھارتی یونیورسٹی کی صدی تقریبات سے خطاب کریں گے

نئی دہلی،22/دسمبر 2020، وزیراعظم جناب نریندر مودی 24 دسمبر 2020 کو، صبح 11 بجے ویڈیو کانفرنسنگ کے ذریعے وشو بھارتی یونیورسٹی، شانتی نکیتن کی صدی تقریبات سے خطاب کریں گے۔ مغربی بنگال کے گورنر اور مرکزی وزیر تعلیم بھی اس موقع پر موجود ہوں گے۔ وشو بھارتی یونیورسٹی کے بارے میں گرودیو رابندرناتھ ٹیگور کے ذریعے 1921 میں قائم کردہ وشو بھارتی ،ملک کی سب سے پرانی مرکزی یونیورسٹی بھی ہے۔ مئی 1951 میں وشو بھارتی کو پارلیمنٹ کے ایک قانون کے ذریعے مرکزی یونیورسٹی اور ‘‘قومی اہمیت کا حامل ادارہ’’ قرار دیا گیا تھا۔یہ یونیورسٹی گرودیو ٹیگور کے ذریعے وضع کردہ طریقہ تعلیم پر عمل کرتی ہے، اگر چہ رفتہ رفتہ یہ اس سانچے میں ڈھل گئی ہے، جس سانچے میں دنیا کے کسی بھی حصے میں قائم شدہ جدید یونیورسٹیاں کام کررہی ہیں۔ وزیراعظم اس یونیورسٹی کے چانسلر بھی ہیں۔ ۔۔۔۔۔۔۔۔۔۔۔  م ن۔ م م ۔ ت ع۔
وزیراعظم نے شہریوں پر زور دیا ہے کہ وہ سوشل میڈیا پر اپنی ڈی پی کو ترنگے سے تبدیل کریں

وزیراعظم جناب نریندر مودی نے سبھی شہریوں پر زور دیا ہے کہ وہ ہرگھر ترنگا منا نے کی ایک اجتماعی مہم کے طور پر سوشل میڈیا پر ا پنی ڈی پی کو ترنگے سے تبدیل کریں۔ وزیراعظم نے ٹویٹ کیا : ’’ آج دو اگست کا خاص دن ہے، ایک ایسے وقت جب ہم آزادی کاامرت مہوتسو منا رہے ہیں، ہمارا ملک، اپنے ترنگے کا جشن منانے کی ایک اجتماعی مہم کے طور پر #ہر گھر ترنگا منانےکے لئے پوری طر ح تیار ہے۔ میں نے سوشل میڈیا پر اپنی ڈی پی کو تبدیل کردیا ہے اورآپ سب سے بھی ایسا ہی کرنے کےلئے اصرار کرتا ہوں‘‘۔
اڈیشہ کے فضائی سروے کے بعد جناب مودی کے بیان  کا  ترجمہ

نئی دلّی ،23 مئی / پوری دنیا ایک جانب کورونا وائرس سے لوگوں کی زندگی بچانے کے لئے جنگ لڑ رہی ہے ۔ ایسے بحران کے وقت میں – چاہے وہ مرکزی حکومت ہو یا ریاستی حکومتیں – تمام محکمے اور تمام شہری پچھلے تقریباً ڈھائی مہینے سے کورونا وائرس سے لڑنے میں مصروف ہیں ۔ ایسے وقت میں ایک دوسرا بحران ، طوفان – انتہائی شدید سمندری طوفان کا بحران انتہائی تشویش کا معاملہ ہے ۔ اِس سے بنگال کی جانب پیش رفت کرتے ہوئے اِس طوفان سے اڈیشہ کو کتنا نقصان پہنچا ہے ، یہ ایک تشویش کی بات ہے ۔ اڈیشہ نے ، یہاں تمام بندوبست کی مدد سے ، جو یہاں کئے گئے اور جو گاؤوں میں شہریوں کے علم میں لاکر کئے جا سکتے تھے ، شہریوں کی جان بچانے میں زبردست کامیابی حاصل کی ہے اور اڈیشہ کے شہریوں کے لئے ، انتظامیہ کے لئے اور اڈیشہ کے وزیر اعلیٰ نوین پٹنائک کے لئے اور اُن کی ٹیم کے لئے بہت بہت مبارکباد ۔ لیکن جب اتنی بڑی قدرتی آفت درپیش ہو تو اُس سے املاک کا زبردست نقصان ہوتا ہے ۔ اڈیشہ میں ہوا نقصان مغربی بنگال کے مقابلے بہت زیادہ نہیں ہے لیکن پھر بھی اِس طوفان نے ریاست سے گزرتے ہوئے تباہی مچائی ہے ۔ یہ ایک بڑا بحران ہے اور اس لئے میں نے پوری طرح جائزہ لیا ہے ، جو یہاں مکانوں ، زراعت ، بجلی ، مواصلات اور بنیادی ڈھانچے کو نقصان پہنچا ہے ۔ ریاستی حکومت نے تمام ابتدائی تفصیلات بھی میرے سامنے رکھی ہیں ۔ مرکزی حکومت جائزہ لئے جانے کے بعد ریاستی حکومت سے جلد ہی رپورٹ حاصل کرے گی ۔ مرکزی حکومت کی ایک ٹیم بھی جلد ہی یہاں پہنچے گی اور پوری صورتِ حال کا جائزہ لینے کے بعد ، جو یہاں کام اور مدد سے متعلق اور طویل مدتی امداد ، بحالی اور باز آباد کاری کے لئے درکار ہیں ، اُس کی رپورٹ پیش کرے گی ۔ اِن تمام چیزوں کو ترجیح دیتے ہوئے کام کو آگے بڑھایا جائے گا ۔ لیکن فوری ضرورت کو دھیان میں رکھتے ہوئے ہم نے حکومتِ ہند کی جانب سے پیشگی بندوبست کے طور پر 500 کروڑ روپئے دینے کا فیصلہ کیا ہے اور اس کے بعد جب ابتدائی ضروریات مکمل کر لی جائیں گی اور باز آباد کاری کا منصوبہ مکمل کر لیا جائے گا تو حکومتِ ہند اڈیشہ میں ترقی کے سفر کے لئے ریاستی حکومت کے ساتھ کندھے سے کندھا ملاکر کام کرے گی اور ریاست کو اس بحران سے نکلنے میں مدد کرے گی ۔ شکریہ ! ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا ) (23-05-2020)
وزیر اعظم 26 نومبر‏‏ کو یوم آئین کی تقریبات میں شرکت کریں گے

نئی دہلی، 24 نومبر 2021: ‏ ‏1949 میں دستور ساز اسمبلی کے ذریعے بھارت کے آئین کی منظوری کی یاد میں قوم 26 نومبر کو یوم آئین منائے گی۔ یوم آئین منانے کا سلسلہ 2015 میں شروع ہوا تھا جس کی بنا وزیر اعظم کے اس تاریخ ساز دن کی اہمیت کا مناسب طور پر اعتراف کیے جانے کے وژن سے پڑی تھی۔ اس وژن کی جڑیں اس وقت کے گجرات کے وزیر اعلی جناب نریندر مودی کے ذریعے 2010 میں منعقدہ "سمودھان گورو یاترا" میں بھی مل سکتی ہیں۔‏ ‏اس سال یوم آئین کی تقریبات کے ایک حصے کے طور پر وزیراعظم نریندر مودی 26 نومبر 2021 کو پارلیمنٹ اور وگیان بھون میں منعقد ہونے والے پروگراموں میں شرکت کریں گے۔‏ ‏پارلیمنٹ میں منعقد ہونے والا پروگرام صبح 11 بجے شروع ہوگا اور پارلیمنٹ کے سینٹرل ہال میں ہوگا۔ اس پروگرام میں عزت مآب صدر جمہوریہ، نائب صدر، وزیر اعظم اور لوک سبھا اسپیکر خطاب کریں گے۔ عزت مآب صدر جمہوریہ کے خطاب کے بعد قوم آئین کا دیباچہ پڑھنے میں ان کے ساتھ لائیو شامل ہوگی۔ عزت مآب صدر جمہوریہ دستور ساز اسمبلی کی بحث کا ڈیجیٹل ورژن، آئین ہند کی خطاطی کا ڈیجیٹل ورژن اور آئین ہند کا تازہ ترین ورژن بھی جاری کریں گے جس میں آج تک کی تمام ترامیم شامل ہوں گی۔ وہ 'آئینی جمہوریت پر آن لائن کوئز' کا افتتاح بھی کریں گے۔ ‏ ‏وزیراعظم نئی دہلی، وگیان بھون کے پلینری ہال میں شام ساڑھے پانچ بجے سپریم کورٹ کے زیر اہتمام یوم آئین کی دو روزہ تقریبات کا افتتاح کریں گے۔ اس موقع پر سپریم کورٹ کے تمام جج، تمام ہائی کورٹس کے چیف جسٹس اور سینئر ترین پوئسن جج، سالیسٹر جنرل آف انڈیا اور قانونی برادری کے دیگر ارکان موجود ہوں گے۔ وزیر اعظم اس پروگرام میں بھی خطاب کریں گے۔ ‏
وزیر اعظم نے بھارت میں کھلونے بنانے  میں تیزی لانے کے  طریقوں پر تبادلۂ خیال کیا

نئی دلّی ،22 اگست / وزیر اعظم جناب نریندر مودی نے ہندوستانی کھلونے تیار کرنے اور عالمی سطح پر کھلونوں کی چھاپ چھوڑنے سے متعلق طریقوں پر تبادلۂ خیال کے لئے سینئر وزیروں اور عہدیداروں کے ساتھ ایک میٹنگ کی ۔ وزیر اعظم نے کہا کہ بھارت بہت سے کھلونوں کے کلسٹروں اور ہزاروں دست کاروں کی سرزمین ہے ، جو ملک میں کھلونے تیار کرتے ہیں ، جن کا نہ صرف ثقافتی تعلق ہے بلکہ بچوں میں ابتدائی عمر سے ہی زندگی گزارنے کے ہنر اور ذہنی صلاحیتوں کو فروغ دینے میں مدد دیتی ہیں ۔ انہوں نے کہا کہ اس طرح کے کلسٹروں کو اختراعی اور تخلیقی طریقوں سے فروغ دیا جانا چاہیئے ۔ اس بات سے مطلع کیا گیا کہ بھارت کی کھلونوں کی مارکیٹ بہت وسیع امکانات والی ہے اور آتم نربھر بھارت مہم کے تحت ووکل فار لوکل کو فروغ دے کر صنعت میں ایک یکسر تبدیلی پیدا کر سکتی ہے ۔ وزیر اعظم نے کہا کہ ایسی معیاری مصنوعات تیار کرنے کے لئے ، جو عالمی معیار پر پوری اترتی ہوں ، ٹیکنالوجی اور اختراعات کے استعمال پر توجہ دی جانی چاہیئے ۔ میٹنگ میں بچوں کی ذہنی صلاحی ت اور سیکھنے کی صلاحیت پر کھلونوں کے اثرات اور انہیں کس طرح سماجی تبدیلی کے ایک ذریعے کے طور پر استعمال کیا جا سکتا ہے ، جس سے ملک کی مستقبل کی نسل کو تیار کرنے میں مدد مل سکے ، اس پر بھی تبادلۂ خیال کیا گیا ۔ بچوں کے ذہن کو ، خاص سمت دینے کے لئے کھلونوں کی اہمیت کو اجاگر کرتے ہوئے وزیر اعظم نے کہا کہ بھارتی ثقافت اور وراثت سے میل کھانے والے کھلونوں کو تمام آنگن واڑی مرکزوں میں اور اسکولوں میں بچوں کی مجموعی ترقی کے لئے تدریسی سامان کے طور پر استعمال کیا جانا چاہیئے ۔ انہوں نے یہ بھی مشورہ دیا کہ نو جوانوں کو شامل کیا جانا چاہیئے کہ وہ ایسے اختراعی ڈیزائن اور کھلونے تیار کریں ، جو قومی اہداف اور کامیابیوں کے لئے فخر کا جذبہ پیدا کر سکیں ۔ وزیر اعظم نے اِس بات کو اجاگر کیا کہ کھلونے ایک بھارت شریشٹھ بھارت کے جذبے کو بڑھانے کا ایک شاندار ذریعہ بن سکتے ہیں اور زور دے کر کہا کہ کھلونوں کو بھارت کی اقدار کے نظام اور ثقافتی طور پر قائم ماحول دوست طریقۂ کار کا عکاس ہونا چاہیئے ۔ انہوں نے یہ بھی مشورہ دیا کہ سیاحت کو بھارتی ثقافت ، خاص طور پر ایسے خطوں میں ، جو دست کاری والے کھلونوں کے لئے مشہور ہیں ، فروغ دینے کے لئے استعمال کیا جانا چاہیئے ۔ وزیر اعظم نے اس ضرورت پر بھی زور دیا کہ بھارتی اقدار اور اخلاقیات کی عکاسی کے لئے نو جوانوں اور طلباء کی کھلونوں کی ٹیکنا لوجی اور ڈیزائن اور آن لائن گیمز کا ہیکا تھون منعقد کرنے کی ضرورت ہے ۔ تیزی سے بڑھتے ہوئے ڈجیٹل گیمز کے شعبے پر زور دیتے ہوئے وزیر اعظم نے کہا کہ بھارت کو اِس شعبے کے وسیع امکانات سے فائدہ اٹھانا چاہیئے اور ایسے گیمز تیار کرکے ، جو بھارتی ثقافت اور لوک کہانیوں کی بنیاد پر تیار کئے گئے ہوں ، بین الاقوامی ڈجیٹل گیمز کے سیکٹر کی قیادت کرنی چاہیئے ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ( م ن ۔ و ا ۔ ع ا )
وزیراعظم نے  پلوامہ کے شہیدوں کو خراج عقیدت پیش کیا

نئی دہلی، 14 فروری 2020، وزیراعظم جناب نریندر مودی نے پچھلے سال پلوامہ میں ہوئے خوفناک دہشت گرد حملے میں جانِ عزیز قربان کرنے والے شہیدوں کو خراج عقیدت پیش کیا۔ ٹوئٹر پر اپنے پیغام خراج عقیدت میں وزیراعظم نے کہا کہ پلوامہ حملے میں شہید ہونے والے وہ جانباز تھے، جنہوں نے اپنی زندگیاں ہمارے ملک ہندوستان کی حفاظت اور خدمت کے لئے وقف کردی تھی۔ ہندوستان ان کی شہادت کو کبھی فراموش نہیں کرسکے گا۔ ۔۔۔۔۔۔۔۔۔۔۔ م ن۔ س ش۔ن ا۔
وزیر اعظم نے فرانس کے صدر کی جلد از جلد شفایابی اور ان کی بہتر صحت کے لئے دعا کی

وزیر اعظم جناب نریندر مودی نے فرانس کے صدر جناب ایمانوئیل میکرون کے کووِڈ پازیٹیو پائے جانے کے بعد ان کے جلد از جلد شفایاب ہونے اور ان کی بہتر صحت کے لئے دعا کی۔ اپنے ٹوئیٹ پیغام میں وزیر اعظم نے کہا کہ میں اپنے پیارے دوست ایمانوئیل میکرون کے جلد از جلد شفایاب ہونے اور ان کی اچھی صحت کی تمنا کرتا ہوں۔
وزیراعظم نریندرمودی نے راجستھان کے کچھ حصوں  میں  بجلی گرنے کی وجہ سے ہوئے جانی نقصان پر تعزیت کا اظہار کیا

نئی دہلی13 جولائی2021: وزیر اعظم جناب نریندر مودی نے راجستھان کے کچھ علاقوںمیں بجلی گرنے سے کئی لوگوں کی موت پر افسوس کا اظہار کیا ہے اور مرنے والوں کے کنبوں کے لئے مالی امداد کا اعلان کیا ہے۔ وزیراعظم کے دفتر نے ٹویٹ کیا ہے کہ راجستھان کے کچھ علاقوں میں بجلی گرنے سے کئی لوگوں کو اپنی جان گنوانی پڑی ہے ۔اس سے انتہائی تکلیف ہوئی ہے ۔ میں مرنے والوں کے کنبوں کے تئیں اپنے گہرے افسوس کا اظہار کرتا ہوں : وزیر اعظم نریندر مودی ۔ وزیر اعظم نریندر مودی نے اُن افراد کے کنبوں کو پی ایم این آًر ایف سے دو دو لاکھ روپے کی مالی امداد کا اعلان کیا ہے ، جو راجستھا ن کے کچھ حصوں میں بجلی گرنے کی وجہ سے ہلاک ہوئے ہیں ۔ زخمیوں کو پچاس پچاس ہزار روپے دئے جائیں گے۔
مرکزی کابینہ نے   نوائیڈا سٹی سینٹر سے  نوائیڈا اترپردیش سیکٹر 62 کے لئے دہلی میٹرو کوریڈور کی توسیع کو منظوری دی

نئی دہلی، 16 مئی 2018/ نوئیڈا میں پبلک ٹرانسپورٹ بنیادی ڈھانچہ کو مستحکم بنانے کے ایک بڑے قدم کے طور پر مرکزی کابینہ نے آج نوئیڈا سٹی سینٹر سے نوئیڈا اترپردیش سیکٹر 62 تک دہلی میٹرو کوریڈور کی توسیع کو منظوری دے دی ہے اس کے تحت 6.657 کلو میٹر کا علاقہ کور ہوسکے گا اور اس پروجیکٹ کی تکمیل پر کل 1967 کروڑ روپے خرچ ہوں گے۔ وزیراعظم نریند ر مودی کی سربراہی میں کابینہ نے اس پروجیکٹ کو منظوری دی ہے۔ تفصیلات:
وزیر اعظم نریندر مودی کی اسرائیل کے وزیر اعظم کے ساتھ ٹیلی فون پر بات چیت

نئی دلّی، 12 مارچ / وزیر اعظم جناب نریندر مودی کو گزشتہ شام اسرائیل کے وزیر اعظم ہز ایکسی لینسی مسٹر بنجامن نیتن یاہو کی جانب سے ایک ٹیلی فون کال موصول ہوئی۔ دونوں رہنماؤں نے دونوں ملکوں کے درمیان باہمی تعلقات کی شاندار پیش رفت کا جائزہ لیا۔ انہوں نے کورونا وائرس۔ 19 کی وبا کے پس منظر میں عالمی صورت حال پر بھی تبادلہ خیالات کیا۔
بالی میں جی- 20 سربراہی اجلاس کے اختتامی اجلاس میں وزیر اعظم جناب نریندر مودی کے تبصرے  کا انگریزی ترجمہ

عزت مآب حاضرین، دوستو، میں ایک بار پھر اپنے دوست صدر جوکووی کو مبارکباد دینا چاہوں گا۔ انہوں نے مشکل وقت میں بھی جی-20 کو موثر قیادت عطا کی ہے۔ اور میں آج جی-20کمیونٹی کو بالی اعلامیہ کو اپنانے پر مبارکباد دیتا ہوں۔ ہندوستان اپنی جی-20صدارت کے دوران انڈونیشیا کے قابل ستائش اقدامات کو آگے بڑھانے کی کوشش کرے گا۔ ہندوستان کے لیے یہ ایک بہت ہی خوش آئند اتفاق ہے کہ ہم بالی کے اس مقدس جزیرے میں جی-20کی صدارت کی ذمہ داری سنبھال رہے ہیں۔ ہندوستان اور بالی کا قدیم رشتہ ہے۔ معززحاضرین، ہندوستان ایک ایسے وقت میں جی-20کی ذمہ داری سنبھال رہا ہے جب دنیا بیک وقت جغرافیائی سیاسی تناؤ، معاشی سست روی، خوراک اور توانائی کی بڑھتی قیمتوں اور وبائی امراض کے طویل مدتی برے اثرات سے دوچار ہے۔ ایسے وقت میں دنیا جی-20کی طرف امید سے دیکھ رہی ہے۔ آج، میں یقین دلانا چاہتا ہوں کہ ہندوستان کی جی-20صدارت جامع ، الو العزم ، فیصلہ کن اور عمل پر مبنی ہوگی۔ عزت مآب حاضرین ، اگلے ایک سال کے دوران، ہم اس بات کو یقینی بنانے کی کوشش کریں گے کہ جی-20نئے آئیڈیاز کا تصور کرنے اور اجتماعی کارروائی کو تیز کرنے کے لیے ایک عالمی اہم محرک کے طور پر کام کرے۔ قدرتی وسائل پر ملکیت کا احساس آج تنازعات کو جنم دے رہا ہے، اور ماحول کی حالت زار کی بنیادی وجہ بن گیا ہے۔ کرہ ارض کے محفوظ مستقبل کے لیے، امانت داری کا احساس ہی حل ہے۔ لائف یعنی ’ماحولیات کے لئے طرززندگی‘ مہم اس میں بڑا تعاون پیش کرسکتی ہے۔ اس کا مقصد پائیدار طرز زندگی کو ایک عوامی تحریک بنانا ہے۔ عزت مآب حاضرین، آج ضرورت اس امر کی ہے کہ ترقی کے ثمرات عالم گیر اور ہمہ گیر ہوں۔ ہمیں ترقی کے ثمرات ہمدردی اور یکجہتی کے ساتھ تمام انسانوں تک پہنچانا ہوں گے۔ خواتین کی شمولیت کے بغیر عالمی ترقی ممکن نہیں۔ ہمیں اپنے جی-20ایجنڈے میں بھی خواتین کے زیر قیادت ترقی کو ترجیح دینی ہوگی۔ امن اور سلامتی کے بغیر، ہماری آنے والی نسلیں معاشی ترقی یا تکنیکی اختراع سے فائدہ نہیں اٹھا سکیں گی۔ جی-20 کو امن اور ہم آہنگی کے حق میں مضبوط پیغام دینا ہے۔ یہ تمام ترجیحات پوری طرح سے ہندوستان کی جی-20 کی صدارت کے موضوع – ’’ایک زمین، ایک خاندان، ایک مستقبل‘‘ میں شامل ہیں۔ معززحاضرین ، جی-20کی صدارت سنبھالنا ہر ہندوستانی کے لیے ایک قابل فخر موقع ہے۔ ہم اپنے ملک کے مختلف شہروں اور ریاستوں میں جی-2-20 کے اجلاس منعقد کریں گے۔ ہمارے مہمانوں کو ہندوستان کے حیرت انگیز تنوع، جامع روایات اور ثقافتی فراوانی کا مکمل تجربہ حاصل ہوگا۔ ہماری خواہش ہے کہ آپ سبھی ہندوستان’جمہوریت کی ماں‘ کے اس منفرد جشن میں شرکت کریں۔ ہم مل کر جی-20 کو عالمی تبدیلی کے لئے ایک محرک بنائیں گے۔ آپ کا بہت بہت شکریہ! ڈس کلیمر – یہ وزیر اعظم کے تبصرے کا تخمینی ترجمہ ہے۔ اصل تبصرے ہندی میں کئے گئے ہیں۔
وزیراعظم نے اندرون ملک ڈیزائن کردہ آئی این ایس وشاکھاپٹنم کے کا م شروع کرنے پر خوشی کااظہار کیا

وزیراعظم نے آج اندرون ملک ڈیزائن کردہ آئی این ایس وشاکھاپٹنم کے کام شروع کرنے کی بنا پر اس دن کو ایک قابل افتخار دن قرار دیا۔وزیراعظم نے اس بات کابھی اعادہ کیا کہ دفاعی شعبے کی تجدید کاری کی سمت میں کوششیں پوری طاقت کے ساتھ مسلسل طورپر کی جاتی رہیں گی۔ ایک ٹویٹ میں وزیراعظم نے کہا: ‘‘آج کا دن دفاع کے شعبے میں آتم نربھر بننے کی سمت میں ہندوستان کی جستجو کے لئے فخر کادن ہے۔آئی این ایس وشاکھاپٹنم کو ہندوستانی بحریہ کا حصہ بنا دیا گیا ہے۔ اس کو دیسی ٹکنالوجی سے تیار کیا گیا ہے اوریہ ہمارے سیکورٹی کے نظام کو مضبوط کرے گا۔ دفاعی شعبے کی جدید کاری کے لئے ہماری کوششیں پوری طاقت کے ساتھ جاری رہیں گی’’۔
شہری ترقی کے شعبے میں تکنیکی تعاون کے موضوع پر ہندوستان اور فرانس کے مابین معاہدوں کو کابینہ کی منظوری

نئی دہلی۔06؍جون۔وزیراعظم جناب نریندر مودی کی قیادت میں مرکزی کابینہ نے مارچ 2018میں پائیدار شہری ترقی کے شعبے میں ہندوستان اور فرانس کے مابین ہوئے معاہدے کو آج اپنی منظوری دے دی ہے۔ یہ معاہدہ پانچ سال کی مدت میں نافذ العمل ہوگا۔ تفصیلات: معاہدے کا مقصد اسمارٹ شہروں کی تیاری ، عوامی شہری نظام نقل وحمل کی تیاری ، شہری آبادی اور سہولیات (پانی کی فراہمی اور سیوریج کا نظام) ، ٹھوس فضلات کی بندوبستی اور نپٹارہ، لینڈ فل ریمیڈیشن ، قومی مالیہ پانی کا بندوست ، پانی کے دوبارہ استعمال اور ری سائیکل ، ٹیکنالوجی کی منتقلی ، آبی ذخائر کی مصنوعی بھرپائی کے ذریعے صاف پانی کی بچت ، اہم معیشت بڑے پیمانے پر ہاؤسنگ ، گرین ہاؤسنگ ، شہری منصوبہ بندی ، وراثت، فروغ انسانی وسائل صلاحیت سازی اور دوسرے متعلقہ شعبوں جن پر فریقین کے ذریعے اتفاق کیا گیا ہے ،ان میں تکنیکی تعاون کو فروغ دینا ہے۔ زیر عمل درآمد حکمت عملی اس معاہدے کے تحت ایک مشترکہ ورکنگ گروپ (جے ڈبلیو ڈی) قائم کیا جائیگا جو محکمہ کے فریم ورک کے تحت تعاون سے متعلق پروگراموں کی تیاری اور عملدرآمد سے متعلق طریقہ وضع کریگا۔ یہ جوائنٹ ورکنگ گروپ کی سال میں ایک بارمیٹنگ ہوگی جو باری باری ہندوستان اور فرانس میں ہوگی۔ اہم اثر یہ معاہدہ دونوں ملکوں کےد رمیان پائیدار شہری ترقی کے شعبے میں باہمی تعاون کو فروغ دیگا۔ استفادہ کنندگان اس معاہدے سے اسمارٹ شہروں کی تیاری ، بڑے پیمانے پر شہری نظام نقل وحمل ، شہری آبادی اور سہولیات (پانی کی فراہمی اور سیوریج سسٹم ) ٹھوس فضلات کا بندوبست اور نپٹارہ ، لینڈ فل ری میڈیئیشن، سستے گھر ، فضلات کا بندوبست، شہری ماحول اور ریاستی عمارتوں کے تحفظ کے شعبے میں روزگار کے مواقع پیدا ہونے کی امید ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ ش س۔ ع ن
سلطنتِ ڈنمارک  کی وزیر اعظم کے دورے کے دوران تبادلہ کئے گئے مفاہمت ناموں نیز سمجھوتوں کی فہرست

نئی دہلی،9 اکتوبر2021: نمبر شمار مفاہمت نامے/ سمجھوتے کا نام ہندوستانی کی طرف سے پیش کیا گیا ڈنمارک کی طرف سے پیش کیا گیا 1 سائنسی اور صنعتی تحقیق کی کونسل۔ قومی جغرافیائی تحقیقی انسٹی ٹیوٹ حیدرآباد اور ارہس یونیورسٹی ڈنمارک اور ڈنمارک گرین لینڈ کے جغرافیائی سروے برائے زمینی آبی وسائل سے متعلق میپنگ کے درمیان مفاہمت نامہ۔ سی ایس آئی آر- قومی جغرافیائی تحقیقی انسٹی ٹیوٹ ، اپل روڈ حیدرآباد (تلنگانہ) کے ڈائرکٹر ڈاکٹر وی ایم تیواری۔ سفیر فریڈی سوانے 2 سائنسی اور صنعتی تحقیق کی کونسل اور ڈنمارک کے پیٹنٹ اور ٹریڈ مارک کے آفس کے درمیان روایتی معلوماتی ڈیجیٹل لائبریری رسائی کا معاہدہ۔ سی ای آئی آر- روایتی معلوماتی ڈیجیٹل لائبریری یونٹ، 14 ست سنگ وہار مارگ، نئی دلّی کے سربراہ ڈاکٹر وسوجنانی جے ستی گری سفیر فریڈی سوانے 3 بنگلور کے سائنس کے ہندوستانی انسٹی ٹیوٹ اور ڈینفوس انڈسٹریز پرائیویٹ لمیٹڈ کے درمیان امکانی ایپلی کیشن کے ساتھ ماحولیاتی کے لیے قدرتی عوامل کے تئیں مہارت کے ایک مرکز کے قیام کے لیے مفاہمت نامہ۔ انڈین انسٹی ٹیوٹ آف سائنس بنگلورو کے ڈائرکٹر پروفیسر گووندن رنگاراجن ڈینفوس انڈیا کے صدر جناب روی چندر پرشوتھمن 4 حکومت ہند کی وزارت اور ڈنمارک کی وزارت برائے مہارت کی فروغ اور صنعت کاری کیے درمیان مشترکہ مفاہمت کا مراسلہ مہارت کی فروغ اور صنعتکاری کی وزارت کے سکریٹری جناب راجیش اگروال سفیر فریڈی سوانے مذکورہ بالا کے علاوہ مندرجہ ذیل تجارتی معاہدوں کا بھی اعلان کیا گیا ہے:- اے ہندوستان میں ہائیڈروجن الیکٹرولائزر اور ذیلی مینوفیکچرنگ اور ہائیڈروجن الیکٹرولائزر کی فروغ کے لیے ریلائنس انڈسٹری لمیٹڈ اور سٹائسڈل فیول ٹیکنالوجیز کے درمیان مفاہمت نامہ۔ بی ڈنمارک میں قائم پائیدار حل کے لیے مہارت کا ایک مرکز قائم کرنے کی غرض سے انفوسس ٹیکنالوجی اور آرہس یونیورسٹی کے درمیان مفاہمت نامہ سی حل سے متعلق معلومات کی شراکت کو فروغ دینے اور معیشت کی سبز تبدیلی سے تحقیقی سہولیات فراہم کرنے کی غرض سے جامع تعاون سے متعلق ،’ آبزرور ریسرچ فاؤنڈیشن‘ اور’ اسٹیٹ آف گرین‘ کے درمیان مفاہمت نامہ۔